*****

ΚΑΝΟΝΙΣΜΟΣ (ΕΟΚ) αριθ. 2737/86 ΤΗΣ ΕΠΙΤΡΟΠΗΣ

της 3ης Σεπτεμβρίου 1986

για δωδέκατη τροποποίηση του κανονισμού (ΕΟΚ) αριθ. 1371/84 για τον καθορισμό των λεπτομερειών εφαρμογής της συμπληρωματικής εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτομικών προϊόντων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1335/86 (2), και ιδίως το άρθρο 5γ παράγραφος 7,

τον κανονισμό (ΕΟΚ) αριθ. 857/84 του Συμβουλίου της 31ης Μαρτίου 1984 περί γενικών κανόνων για την εφαρμογή της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτομικών προϊόντων (3) όπως τροποποιήθηκε τελευταία από τον κανονισμό (ΕΟΚ) αριθ. 2316/86 (4) και ιδίως το άρθρο 6 παράγραφος 1,

Εκτιμώντας:

ότι ο κανονισμός (ΕΟΚ) αριθ. 1371/84 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2133/86 (6) καθόρισε τις λεπτομέρειες εφαρμογής της συμπληρωματικής εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68·

ότι σύμφωνα με τις διατάξεις των άρθρων 2 και 6 του κανονισμού (ΕΟΚ) αριθ. 857/84 προβλέπεται ότι στην Ισπανία ο καθορισμός των ποσοτήτων αναφοράς των παραγωγών και η ενδεχόμενη τροποποίησή τους μπορούν να πραγματοποιούνται με βάση τα έτη 1983 ή 1984 ή 1985· ότι είναι σκόπιμο να συναχθούν οι συνέπειες όσον αφορά τις λεπτομέρειες εφαρμογής·

ότι όσον αφορά την εφαρμογή των λεπτομερειών σχετικά με την λογιστική αποθήκης και τις δηλώσεις παράδοσης ή άμεσης πώλησης είναι δικαιολογημένο να προβλεφθούν ειδικές διατάξεις σε ορισμένες περιοχές της Ισπανίας προκειμένου να ληφθούν υπόψη οι ειδικές δομές της παραγωγής και τα προβλήματα διοικητικής φύσης που προκύπτουν σ' αυτές·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1371/84 τροποποιείται ως εξής:

1. Στο άρθρο 2 παράγραφος 1, προστίθεται το ακόλουθο στοιχείο δ):

«δ) για την Ισπανία, τα έτη 1981 και 1983 που αναφέρονται στα στοιχεία β) και γ) αντικαθίστανται από τα έτη 1983 και 1985»

2. Το άρθρο 4 τροποποιείται ως εξής:

α) στην παράγραφο 1 προστίθεται το ακόλουθο εδάφιο:

«Για την Ισπανία, η ημερομηνία 31 Δεκεμβρίου 1984 που αναφέρεται στο δεύτερο εδάφιο αντικαθίσταται από την ημερομηνία 31 Δεκεμβρίου 1986»,

β) στην παράγραφο 2 προστίθεται το ακόλουθο εδάφιο:

«Για την Ισπανία, οι ημερομηνίες 1η Ιανουαρίου 1981 και 1η Απριλίου 1984 που αναφέρονται στο πρώτο εδάφιο αντικαθίστανται αντίστοιχα από τις ημερομηνίες 1η Ιανουαρίου 1983 και 1η Απριλίου 1986»

γ) στην παράγραφο 4 προστίθεται το ακόλουθο εδάφιο:

«Για την Ισπανία:

- η ποσότητα αναφοράς που αναφέρεται στο πρώτο εδάφιο στοιχείο α) αντιστοιχεί στις άμεσες πωλήσεις του έτους 1983 ή 1984 ή 1985 προσαρμοσμένες κατά ένα ενιαίο ποσοστό έτσι ώστε να τηρηθούν οι διατάξεις του άρθρου 6 παράγραφος 2 του κανονισμού (ΕΟΚ) αριθ. 857/84 με την επιφύλαξη της εφαρμογής του άρθρου 2 παράγραφος 2 του παρόντος κανονισμού,

- η ημερομηνία 1η Απριλίου 1984 που αναφέρεται στο πρώτο εδάφιο στοιχείο β) αντικαθίσταται από την ημερομηνία 1η Απριλίου 1986»

3. Στο άρθρο 11 παράγραφος 1 δεύτερο εδάφιο,

α) το στοιχείο γ) αντικαθίσταται από το ακόλουθο κείμενο:

«γ) όσον αφορά την Ισπανία:

- για τη δωδεκάμηνη περίοδο που αρχίζει την 1η Απριλίου 1986 για το σύνολο της επικράτειάς της,

- για τη δωδεκάμηνη περίοδο που αρχίζει την 1η Απριλίου 1987 για τις ορεινές περιοχές που έχουν οριοθετηθεί κατ' εφαρμογή του άρθρου 3 παράγραφος 3 της οδηγίας 75/268/ΕΟΚ του Συμβουλίου και για την περιοχή που αναφέρεται στο παράρτημα της απόφασης 77/711/ΕΟΚ της Επιτροπής·»

β) Προστίθεται το ακόλουθο στοιχείο δ):

«δ) όσον αφορά τα κράτη μέλη της Ελλάδας, της Ιταλίας, και της Ισπανίας,

- για τις δύο πρώτες δωδεκάμηνες περιόδους, για τις ορεινές περιοχές που έχουν οριοθετηθεί κατ' εφαρμογή του άρθρου 3 παράγραφος 3 της οδηγίας 75/268/ΕΟΚ,

- για τα δύο πρώτα τρίμηνα εφαρμογής, για το σύνολο της επικράτειάς τους».

4. Το άρθρο 15 αντικαθίσταται από το ακόλουθο κείμενο:

«Άρθρο 15

Κατά παρέκκλιση από το άρθρο 12:

α) για τη δεύτερη δωδεκάμηνη περίοδο:

- τα κράτη μέλη για τις ορεινές περιοχές που έχουν οριοθετηθεί κατ' εφαρμογή του άρθρου 3 παράγραφος 3 της οδηγίας 75/268/ΕΟΚ και σε περίπτωση που εφαρμόζεται η ενταλλακτική λύση Α για τους παραγωγούς των οποίων η ποσότητα αναφοράς δεν υπερβαίνει τις 20 000 χιλιόγραμμα,

- η Ελλάδα για το σύνολο της επικράτειάς της

και

- η Ιταλία, για όλες τις περιοχές που αναφέρονται στο παράρτημα της απόφασης 77/711/ΕΟΚ

επιτρέπεται να προβαίνουν στη δήλωση που αναφέρεται στο άρθρο 12, παράγραφος 2 εντός 60 ημερών μετά το τέλος της σχετικής δωδεκάμηνης περιόδου.

Σε περίπτωση που εφαρμόζεται η ενταλλακτική λύση Β, η άδεια αυτή παρέχεται σε κάθε αγοραστή γάλακτος του οποίου το 60 % τουλάχιστον της ποσότητας που συγκεντρώνεται βρίσκεται στις περιοχές που αναφέρονται στο προηγούμενο εδάφιο,

β) για τις δωδεκάμηνες περιόδους που αρχίζουν αντίστοιχα την 1η Απριλίου 1986 και την 1η Απριλίου 1987, η Ισπανία για τις ορεινές περιοχές που έχουν οριοθετηθεί κατ' εφαρμογή του άρθρου 3 παράγραφος 3 της οδηγίας 75/268/ΕΟΚ, για την περιοχή που αναφέρεται στο παράρτημα της απόφασης 77/711/ΕΟΚ και σε περίπτωση εφαρμογής της εναλλακτικής λύσης Α για τους παραγωγούς των οποίων η ποσότητα αναφοράς δεν υπερβαίνει τα 20 000 χιλιόγραμμα επιτρέπεται να προβαίνει στη δήλωση που αναφέρεται στο άρθρο 12 παράγραφος 2 εντός 60 ημερών μετά το τέλος της σχετικής δωδεκάμηνης περιόδου.

Σε περίπτωση εφαρμογής της εναλλακτικής λύσης Β, η άδεια αυτή παρέχεται σε κάθε αγοραστή γάλακτος του οποίου το 60 % τουλάχιστον της ποσότητας που συγκεντρώνεται βρίσκεται στις περιοχές που αναφέρονται στο προηγούμενο εδάφιο.»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαερμόζεται από την 1η Απριλίου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 3 Σεπτεμβρίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 119 της 8. 5. 1986, σ. 19.

(3) ΕΕ αριθ. L 90 της 1. 4. 1984, σ. 13.

(4) ΕΕ αριθ. L 202 της 25. 7. 1986, σ. 3.

(5) ΕΕ αριθ. L 132 της 18. 5. 1984, σ. 11.

(6) ΕΕ αριθ. L 187 της 9. 7. 1986, σ. 21.